Document ID: /roh_data/filtered/fineweb-2-filterrobots_roh.jsonl.gz/1465

Suenter avair examinà il cumod d'arrest da la Spagna sajan ins vegnì a la conclusiun che l'extradiziun saja legitimada. Quai han communitgà ils investigaders dal Bundesland Schleswig-Holstein.
Rebelliun e defraudaziun da daners
La giustia spagnola renfatscha tranter auter rebelliun e defraudaziun da daners publics a Puigdemont. L’october passà aveva l’anteriur president regiunal da la Catalugna proclamà l’independenza da la Catalugna ed. Suenter che la giustia spagnola aveva instradà investigaziuns, era el lura fugì en la Belgia. Viagiond tras la Germania è el vegnì arrestà. Dapi lura è el a Neumünster en praschun. Tenor la procura publica exista en il cas da Puigdemont privel da fugia.
RR novitads 11:00